รัฐบาลไทย-ข่าวทำเนียบรัฐบาล-สธ.จับมือ ก.วิทย์ฯ-สวทช. ทีเซล วช.ส่งเสริมนวัตกรรมไทย ใช้เครื่องเอกซเรย์คอมพิวเตอร์ทางทันตกรรม “เดนตีสแกน”
วันจันทร์ที่ 29 พฤษภาคม 2560
สธ.จับมือ ก.วิทย์ฯ-สวทช. ทีเซล วช.ส่งเสริมนวัตกรรมไทย ใช้เครื่องเอกซเรย์คอมพิวเตอร์ทางทันตกรรม “เดนตีสแกน”
กระทรวงสาธารณสุข กระทรวงวิทยาศาสตร์ฯ (วท.) โดย สํานักงานพัฒนาวิทยาศาสตร์และเทคโนโลยีแห่งชาติ (สวทช.) ศูนย์ความเป็นเลิศด้านชีววิทยาศาสตร์ (ทีเซล)
กระทรวงสาธารณสุข กระทรวงวิทยาศาสตร์ฯ (วท.) โดยสํานักงานพัฒนาวิทยาศาสตร์และเทคโนโลยีแห่งชาติ (สวทช.) ศูนย์ความเป็นเลิศด้านชีววิทยาศาสตร์(ทีเซล)และสํานักงานคณะกรรมการวิจัยแห่งชาติ(วช.)ร่วมลงนามบันทึกข้อตกลงความร่วมมือเพื่อดําเนินงานส่งเสริมและผลักดันนวัตกรรมไทยสู่การใช้งานในกระทรวงสาธารณสุขในการใช้ “เดนตีสแกน” 6 โรงพยาบาลทั่วประเทศยกระดับคุณภาพชีวิต
วันนี้ (29พฤษภาคม2560) ณ กระทรวงสาธารณสุขศาสตราจารย์คลินิก เกียรติคุณ นายแพทย์ปิยะสกลสกลสัตยาทร รัฐมนตรีว่าการกระทรวงสาธารณสุขดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยีและ ศ.นพ.สิริฤกษ์ ทรงศิวิไล เลขาธิการสํานักงานคณะกรรมการวิจัยแห่งชาติร่วมลงนามบันทึกข้อตกลงความร่วมมือดําเนินงานส่งเสริมและผลักดันนวัตกรรมไทยสู่การใช้งานในกระทรวงสาธารณสุขโดยมี พลอากาศเอก ดร.ประจิน จั่นตองรองนายกรัฐมนตรีร่วมเป็นประธานเปิดงานและสักขีพยานในการลงนาม
ศาสตราจารย์คลินิก เกียรติคุณ นายแพทย์ปิยะสกลกล่าวว่า รัฐบาลมีนโยบายให้จัดทําบัญชีนวัตกรรมไทยและบัญชีสิ่งประดิษฐ์ไทย ซึ่งมอบหมายให้กระทรวงวิทยาศาสตร์และเทคโนโลยี โดย สวทช.และ วช. ร่วมกับสํานักงบประมาณปรับปรุงระเบียบสํานักนายกรัฐมนตรีว่าด้วยการพัสดุ พ.ศ.2535ให้สามารถจัดซื้อจัดจ้างสินค้าหรือบริการตามรายการบัญชีนวัตกรรมของไทยผ่านวิธีกรณีพิเศษกระทรวงสาธารณสุข จึงมีนโยบายสนับสนุน ร่วมผลักดันการใช้นวัตกรรมไทย ได้แก่ ยา เวชภัณฑ์ และอุปกรณ์ทางการแพทย์ ที่ผลิตได้เองในประเทศที่ผ่านการรับรองคุณภาพมาตรฐานจากหน่วยรัฐที่เกี่ยวข้อง โดยได้รับการรับรองจากผลงานบัญชีนวัตกรรมไทยและบัญชีสิ่งประดิษฐ์ ตามประกาศของสํานักงบประมาณในโรงพยาบาลต่างๆ ในสังกัดกระทรวงสาธารณสุข และ3กองทุนหลัก ได้แก่ สํานักหลักประกันสุขภาพแห่งชาติ กรมบัญชีกลาง และประกันสังคม
การลงนามบันทึกข้อตกลงความร่วมมือในการใช้ผลงานวิจัยเครื่องเอกซเรย์คอมพิวเตอร์ทางทันตกรรม (Dentiiscan) เป็นงานทันตกรรมแบบ3มิติ ของ สวทช. ช่วยให้ทันตแพทย์มองเห็นโครงสร้างช่องปากและขากรรไกรของผู้ป่วยแบบ360องศา ลดความผิดพลาดในการผ่าตัดในช่องปากของผู้ป่วย ที่สําคัญคือ เป็นนวัตกรรมที่ผลิตโดยคนไทย โดยมีคุณภาพเทียบเท่ามาตรฐานสากลผ่านการตรวจสอบความปลอดภัยทางปริมาณรังสีจากสํานักรังสีและเครื่องมือแพทย์ มีปริมาณรังสีต่ําใกล้เคียงกับเครื่องที่ผลิตจากต่างประเทศ ผ่านความปลอดภัยทางระบบไฟฟ้าและอิเล็กทรอนิกส์ซึ่งศูนย์ความเป็นเลิศด้านชีววิทยาศาสตร์และสํานักงานคณะกรรมการวิจัยแห่งชาติ ได้สนับสนุนงบประมาณผลิตเครื่อง เดนตีสแกน2.0จํานวน6เครื่อง โดยในปีนี้ (2560)พร้อมนําไปติดตั้งและใช้ประโยชน์ในสถานพยาบาล6แห่ง ได้แก่ สถาบันทันตกรรม กรมการแพทย์ รพ.เชียงรายประชานุเคราะห์ รพ.แพร่ รพ.สกลนคร รพ.สุราษฎร์ธานี และรพ.สมเด็จพระบรมราชเทวี ณ ศรีราชา สภากาชาดไทย เนื่องจากสถานที่ดังกล่าวอยู่ในความเหมาะสมตามแผนการจัดระบบบริการสุขภาพ (service plan)ด้านทันตกรรมเพื่อรองรับการบริการแก่ประชาชนในอนาคตและพัฒนาคุณภาพระบบบริการทันตกรรมแก่ประชาชน โดยเป็นส่วนหนึ่งที่สําคัญในการสนับสนุนนโยบายรัฐบาล ให้เกิดการขับเคลื่อนและบูรณาการความร่วมมือ ส่งเสริม ผลักดันในกลุ่มสาธารณสุข สุขภาพ และเทคโนโลยีทางการแพทย์ ซึ่งเป็นหนึ่งในกลุ่มเทคโนโลยีที่และอุตสาหกรรมสําคัญของประเทศ สร้างสังคมที่เปี่ยมสุข ประชาชนมีสุขภาพที่ดีนําสู่ความเติบโตทางเศรษฐกิจของไทยอย่างยั่งยืนในอนาคต